Page:Burns' celebrated songs.pdf/13

 13

Come under my Plaidy.

'Come under my plaidy, the night's gaun to fa’;

'Come in frae the cauld blast, the drift, and the snaw ;

'Come under my plaidy, and lie down beside me,

'There’s room in’t, dear lassie, believe me, for twa.

'Come under my plaidy, and lie down beside me,

'I’ll hap you frae ev’ry cauld blast that will blaw ;

'O come under my plaidy, and lie down beside me.

'There’s room in't, dear lassie ! believe me, for twa.

'Gae ’wa wi’ your plaidy ! auld Donald, gae ’wa !

'I fear na’ the cauld blast, the drift, nor the sna';

'Gae ’wa wi’ your plaidy, I’ll no lie beside ye,

'Ye might be my gutchard ; auld Donald, gae ’wa !

'I’m gaun to meet Johnny, he’s young and he’s bonny ;

'He’s been at Meg’s bridal fou trig and fou bra !

'O there’s nane dance sae lightly, sae gracefu’ sae rightly,

'His cheeks are like roses, his brow’s like the sna’.

'Dear Marion, let that flee stick fast to the wa’;

'Your Jock’s but a gowk, and has naething ava’;

'The hale o’ his pack he has now on his back :

'He’s thretty, and I’m but threescore and twa!

'Be frank now and kindly ; I’ll busk you ay finely ;

'At kirk or at market they’ll nane gang sae bra’ ;

'A bein house to bide in, a chaise for to ride in,

'And flunkies to tend ye as fast as ye ca’.

'My father ay tell’d me, my mither and a’,

'Ye d mak a gude husband, and keep me ay bra ;

'It’s true I loe Johnny he’s gude and he's bonny,

'But waes me ! I ken he has naething ava !